
DR.30.11.2006 3 

  

 Akan tetapi kita tahu bahawa kelemahan dan kemudahan ini adalah penting 
seperti mana yang disebutkan oleh Yang Berhormat untuk kegunaan orang ramai. 

 Datuk Haji Idris bin Haji Haron [Tangga Batu]: Terima kasih Tuan Yang di-
Pertua. Terima kasih Yang Berhormat Timbalan Menteri. Saya yakin kesedaran wujud 
di pihak kementerian bahawa kita masih lagi berada di antara golongan yang terbawah 
di dalam kesedaran web ini berbanding dengan negara-negara maju lain di dunia.  
Saya ingin bertanya kepada pihak kementerian, apakah ukuran yang digunakan oleh 
pihak kementerian bagi memastikan pelengkap kepada laman-laman web ini ialah 
pelayar-pelayar ataupun pengunjung-pengunjungnya diberikan kesedaran untuk 
menggunakan laman-laman web ini. Sebagai contoh, mengadakan kursus-kursus 
permulaan bagi orang tua ataupun ibu tunggal di rumah-rumah. Terima kasih, Tuan 
Yang di-Pertua. 

 Dato’ Haji Abdul Rahman bin Suliman:  Tuan Yang di-Pertua, pertanyaan ini 
adalah mencakupi dalam sektor perkhidmatan awam. Tetapi sudah tentulah point yang 
ditanya oleh Yang Berhormat ini termasuk mereka yang di luar daripada perkhidmatan 
awam ataupun agensi kerajaan. Walau bagaimanapun, kita tahu bahawa dari segi 
kerajaan bukan sahaja satu kementerian tetapi boleh dikatakan semua kementerian 
sekarang ini menjurus ke arah penggunaan ICT. Bahkan kalau kita lihat di Kementerian 
Pembangunan Luar Bandar dan Wilayah sendiri pun, KKLW telah pun mengadakan 
umpamanya Medan Info Desa dan sebagainya.  Ini adalah untuk tujuan ICT dan insya-
Allah perkara ini akan terus dipertingkatkan. 

 Saya ingin memaklumkan kepada Yang Berhormat bahawa dari segi 
penggunaan ICT di dalam negara kita, kita tidak tertinggal jauh.  Kita berada di antara 
lima negara yang kita kata penggunaan ICT adalah terbaik di dalam dunia ini. 

 Tuan Lim Kit Siang [Ipoh Timor]: [Bangun] 

 Timbalan Yang di-Pertua [Datuk Dr. Yusof bin Yacob]: Cukuplah, Yang 
Berhormat. 

 Tuan Lim Kit Siang [Ipoh Timor]: [Menyampuk] 

 Timbalan Yang di-Pertua [Datuk Dr. Yusof bin Yacob]: Baiklah, baiklah.  
Cakaplah. 

 Tuan Lim Kit Siang [Ipoh Timor]: Adakah Yang Berhormat Timbalan Menteri 
sedar bahawa kita perlulah memastikan bahawa laman web kita adalah setaraf dunia.  
Di bawah satu kajian tahunan yang authoritative, global e-government study dibuat oleh 
Brown University yang membandingkan laman web kerajaan nasional iaitu untuk kita 
Federal Government, 198 buah negara, untuk tahun 2003 kita di tempat nombor lapan.  
Sangat baik. Tadi Yang Berhormat kata antara lima negara yang terbaik tetapi pada 
tahun 2004 kita sudah jatuh ke tempat.... 

 Timbalan Yang di-Pertua [Datuk Dr. Yusof bin Yacob]: Yang Berhormat, 
soalan.  Soalan. 

 Tuan Lim Kit Siang [Ipoh Timor]: Ya. Ini untuk dua tahun iaitu tahun 2004 
hingga 2005 kita jatuh sehingga ke 157. Lebih buruk daripada Cambodia, Myanmar, 
Vietnam... 

 Timbalan Yang di-Pertua [Datuk Dr. Yusof bin Yacob]: Saya sudah bagi 
peluang untuk tanya soalan bukan untuk berucap, Yang Berhormat 

 Tuan Lim Kit Siang [Ipoh Timor]: Bukan berucap. Ini soalan saya. Lebih 
teruk daripada Vietnam, Myanmar, Cambodia untuk dua tahun. Sungguhpun... 

 Datuk Haji Idris bin Haji Haron [Tangga Batu]: Itu kita sudah sebut tadi. 

 Tuan Lim Kit Siang [Ipoh Timor]: Ini malu bukan? Perkara yang malu. 

 Datuk Haji Idris bin Haji Haron [Tangga Batu]: Sudah sebut. Jangan hendak 
sebut lagilah. 

 Tuan Lim Kit Siang [Ipoh Timor]: Ha, ini malu bukan? Sungguhpun kita malu 
kita mahu perbetulkan tetapi jangan takut. Sungguhpun dalam tahun ini, 2006, kita ada 
memulihkan tempat kita kepada 36, tetapi lebih jauh daripada tempat kelapan dalam 
tahun 2003.  



Akan tetapi kita tahu bahawa kelemahan dan kemudahan ini adalah penting seperti mana yang disebutkan oleh Yang Berhormat untuk kegunaan orang ramai. Datuk Haji Idris bin Haji Haron [Tangga Batu]: Terima kasih Tuan Yang di- Pertua. Terima kasih Yang Berhormat Timbalan Menteri. Saya yakin kesedaran wujud di pihak kementerian bahawa kita masih lagi berada di antara golongan yang terbawah di dalam kesedaran web ini berbanding dengan negara-negara maju lain di dunia. Saya ingin bertanya kepada pihak kementerian, apakah ukuran yang digunakan oleh pihak kementerian bagi memastikan pelengkap kepada laman-laman web ini ialah pelayar-pelayar ataupun pengunjung-pengunjungnya diberikan kesedaran untuk menggunakan laman-laman web ini. Sebagai contoh, mengadakan kursus-kursus permulaan bagi orang tua ataupun ibu tunggal di rumah-rumah. Terima kasih, Tuan Yang di-Pertua. Dato' Haji Abdul Rahman bin Suliman: Tuan Yang di-Pertua, pertanyaan ini adalah mencakupi dalam sektor perkhidmatan awam. Tetapi sudah tentulah point yang ditanya oleh Yang Berhormat ini termasuk mereka yang di luar daripada perkhidmatan awam ataupun agensi kerajaan. Walau bagaimanapun, kita tahu bahawa dari segi kerajaan bukan sahaja satu kementerian tetapi boleh dikatakan semua kementerian sekarang ini menjurus ke arah penggunaan ICT. Bahkan kalau kita lihat di Kementerian Pembangunan Luar Bandar dan Wilayah sendiri pun, KKLW telah pun mengadakan umpamanya Medan Info Desa dan sebagainya. Ini adalah untuk tujuan ICT dan insya- Allah perkara ini akan terus dipertingkatkan. Saya ingin memaklumkan kepada Yang Berhormat bahawa dari segi penggunaan ICT di dalam negara kita, kita tidak tertinggal jauh. Kita berada di antara lima negara yang kita kata penggunaan ICT adalah terbaik di dalam dunia ini. Tuan Lim Kit Siang [Ipoh Timor]: [Bangun]. Timbalan Yang di-Pertua [Datuk Dr. Yusof bin Yacob]: Cukuplah, Yang Berhormat. Tuan Lim Kit Siang [Ipoh Timor]: [Menyampuk]. Timbalan Yang di-Pertua [Datuk Dr. Yusof bin Yacob]: Baiklah, baiklah. Cakaplah. Tuan Lim Kit Siang [Ipoh Timor]: Adakah Yang Berhormat Timbalan Menteri sedar bahawa kita perlulah memastikan bahawa laman web kita adalah setaraf dunia. Di bawah satu kajian tahunan yang authoritative, global e-government study dibuat oleh Brown University yang membandingkan laman web kerajaan nasional iaitu untuk kita Federal Government, 198 buah negara, untuk tahun 2003 kita di tempat nombor lapan. Sangat baik. Tadi Yang Berhormat kata antara lima negara yang terbaik tetapi pada tahun 2004 kita sudah jatuh ke tempat.... Timbalan Yang di-Pertua [Datuk Dr. Yusof bin Yacob]: Yang Berhormat, soalan. Soalan. Tuan Lim Kit Siang [Ipoh Timor]: Ya. Ini untuk dua tahun iaitu tahun 2004 hingga 2005 kita jatuh sehingga ke 157. Lebih buruk daripada Cambodia, Myanmar, Vietnam... Timbalan Yang di-Pertua [Datuk Dr. Yusof bin Yacob]: Saya sudah bagi peluang untuk tanya soalan bukan untuk berucap, Yang Berhormat. Tuan Lim Kit Siang [Ipoh Timor]: Bukan berucap. Ini soalan saya. Lebih teruk daripada Vietnam, Myanmar, Cambodia untuk dua tahun. Sungguhpun... Datuk Haji Idris bin Haji Haron [Tangga Batu]: Itu kita sudah sebut tadi. Tuan Lim Kit Siang [Ipoh Timor]: Ini malu bukan? Perkara yang malu. Datuk Haji Idris bin Haji Haron [Tangga Batu]: Sudah sebut. Jangan hendak sebut lagilah. Tuan Lim Kit Siang [Ipoh Timor]: Ha, ini malu bukan? Sungguhpun kita malu kita mahu perbetulkan tetapi jangan takut. Sungguhpun dalam tahun ini, 2006, kita ada memulihkan tempat kita kepada 36, tetapi lebih jauh daripada tempat kelapan dalam tahun 2003.